# **Lierne kulturskole**

# **Retningslinjer for oppstart av kulturskoleundervisning uke 20**

Lierne kulturskole følger smittevernveileder som er utarbeidet for kulturskolen av Kulturskolerådet (1. mai/8. mai), og har fått klarsignal fra smittevernansvarlige i Lierne kommune om å starte opp aktiviteten fysisk igjen i løpet av uke 20.

Norsk kulturskoleråd sin smittevernveileder ligger på [www.kulturskoleradet.no](http://www.kulturskoleradet.no)

Vi følger også nasjonale råd om smittevern, og forventer at alle elever og lærere følger dette. Ettersom kulturskolen har sine aktiviteter i hovedsak i undervisningslokaler som brukes av andre skoler, så skal en samtidig følge gjeldende regler for den skolen.

Viktig at alle elever setter seg inn i retningslinjene før oppstart! Lærere tar også en gjennomgang av rutiner ved første gangs opplæring.

## Smitteforebyggende tiltak i kulturskolen:

1. Syke personer skal ikke være på kulturskolen

* Dette gjelder også på skolene for øvrig. Dette er et særdeles viktig forebyggende tiltak for å unnvike smittespredning.

1. God hygiene

* Hender skal vaskes både før og etter kulturskoletimen.

1. Redusert kontakt mellom elev og lærer

* Hold minst 1 meter avstand. I sangundervisning gjelder 2 meter.
* Ved sambruk av instrumenter skal flater som berøres av flere personer rengjøres mellom hver bruker. Stasjonært utstyr vaskes mellom hver elev av lærer.
* Hvis det er mulig, ta gjerne med eget instrument (også trommestikker) om du har og det kan bæres.

1. Egnet undervisningslokale

* Undervisningslokalene som brukes gir muligheter for å holde avstander.
* Luft rommet med jevne mellomrom.
* Det er forsterket renhold på undervisningslokalene

## Lokale tilpasninger for oppstart:

1. Timeplan for alle elever blir den samme før stenging, se vedlegg – Timeplan fra uke 20.
2. Timene kan bli noen minutter kortere per tilbud ved behov for enkelt renhold/vasking utstyr.
3. Elever skal komme til avtalt oppmøtetidspunkt, ikke mye før eller etter.
4. Det blir ikke anledning til å vente på time inne på skolen etter skoletid.
5. Ankomst før/etter skoletid er via elevens vanlige dør for de tilbudene som skjer på skolen.

### Vårshow:

Det planlegges for avslutningskonserter i kulturskolen. Form på disse blir avklart i møte i FAU kulturskole den 13. mai.

Vi ønsker alle kulturskoleelever velkommen tilbake på kulturskolen!

Ta kontakt om dere har spørsmål.

Mvh Oppvekst- og kultursjef  
Patrik Lundgren   
94979973

# **Timeplaner/organisering**

### Gruppeundervisning:

**Musikkmoro Stortangen skole (7 elever fra 1.-2. årstrinn):**

Gjennomføres i de klasserom som klassen til vanlig bruker. Elevene i Musikkmoro tilhører den samme kohorten som i skolen. Lærer i kulturskole kommer inn og har undervisning. Den læreren har ikke annen undervisning i andre grupper. Lærer vasker hender før og etter undervisning.

**Musikkmoro Sørli skole (5 elever fra 1.-2. årstrinn):**

Gjennomføres i de klasserom som klassen til vanlig bruker. Elevene i Musikkmoro tilhører den samme kohorten som i skolen. Lærer i kulturskole kommer inn og har undervisning. Den læreren har til vanlig undervisning i annen kohort. Lærer vasker hender før og etter undervisning.

**Joy and jam Stortangen (5 elever fra 3.-4. årstrinn):**

Gjennomføres etter skoletid. Elevene bruker musikkrommet. Elevene i Joy and jam tilhører den samme kohorten som i skolen. Lærer i kulturskole kommer inn og har undervisning. Lærer vasker hender før og etter undervisning.

**Kulturkarusell/Dansecrew Stortangen skole (5 elever fra 4. og 5. årstrinn):**

Gjennomføres kveldstid på gamle Stortangen skole. Danseaktivitet med minimum en meters avstand mellom elever. Elever fra to kohorter i skoletid. Lærer arbeider i en av kohortene i skoletid.

**Joy and Jam Sørli (5 elever fra 3.-4. årstrinn):**

Gjennomføres etter skoletid. Elevene bruker musikkrommet. Elevene i Joy and jam tilhører den samme kohorten som i skolen. Lærer i kulturskole kommer inn og har undervisning. Lærer vasker hender før og etter undervisning.

**Kulturkarusell Sørli (6 elever fra 7., 8., 9. årstrinn):**

Gjennomføres kveldstid i lokaler på Sørlihallen. Gjennomføres som danseundervisning de ukene som er igjen av skoleåret. Danseaktivitet med minimum en meters avstand mellom elever. En elev fra annen kohort enn i skole. Lærer arbeider hovedsakelig i samme kohort i skoletid.

### Individuell undervisning:

Gjennomføres på musikkrommet på skolen. Inngang på elevenes ordinære inngang. Klær henges opp der eleven til vanlig henger opp klær. Andre inngangspartier skal ikke benyttes.

Elevene går fra ordinær undervisning til kulturskoleundervisning og tilbake igjen etterpå. Håndvask før og etter undervisning. Ved undervisning før og etter skoletid kommer eleven direkte til undervisning via sin ordinære inngang.

Instrumenter som skal sambrukes skal vaskes mellom hver økt. Elev tørker av instrumentet etter bruk.

Det legges inn nok tid mellom hver elev for å ha tid til renhold.

**NB! På Stortangen skole brukes deler av foajen til barnehagen. Elever som skal gjennomføre kulturskoleundervisning må derfor benytte den vanlige inngangen som de bruker i skolen.**

Elevene går fra klasserommet og rett til høyre etter gangen, slik en ikke er i nærheten av barnehagens aktiviteter. Avstanden fra hvor eleven passerer i foaje og området som barnehagen bruker er minimum 5 meter.

På Sørli skole brukes musikkrommet og musikkbingen til undervisning.